Nr.2797/20.02.2024

REFERAT DE APROBARE

[bookmark: _GoBack]           Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea consiliului local Proiectul de Hotărâre privind aprobarea Planului anual de acţiune privind serviciile sociale administrate şi finanţate din bugetul oraşului Boldeşti-Scăeni.
	În baza OUG nr. 57/2019 privind Codul administrativ, cu modificările şi completările ulterioare, a Legii nr. 292/2011 a asistenţei sociale privind eficienţa energetică, cu modificările şi completările ulterioare şi a H.G 797/2017 pentru aprobarea regulamentelor cadru de organizare şi funcţionare ale serviciilor publice de asistenţa socială şi a structurii orientative de personal, cu modificările şi completările ulterioare, vă prezint următoarele :
- prin HCL nr. 86/26.06.2018 s-a  aprobat organizarea serviciului public de asistenţă socială, la nivel de direcţie, ca  un compartiment funcţional în cadrul aparatului de specialitate al primarului;
- potrivit legislaţiei în domeniu, autorităţile administraţiei publice locale au, în domeniul asistenţei sociale, printre atribuţiile principale  elaborarea strategiei locale de dezvoltare a serviciilor sociale, pe termen mediu şi lung, în concordanţă cu strategiile naţionale şi nevoile locale identificate;
- prin HCL nr. 177/18.12.2018 s-a aprobat Strategia de dezvoltare pe termen mediu a serviciilor sociale acordate la nivelul oraşului Boldeşti-Scăeni în perioada 2019-2024 şi a Planului de acţiune în vederea implementării strategiei;
- potrivit dispoziţiilor art. 112 alin. 3 lit. b) din Legea nr. 292/2011, a asistenţei sociale, cu modificările şi completările ulterioare, în domeniul organizării, administrării şi acordării serviciilor sociale, autorităţile administraţiei publice locale elaborează Planul de acţiune privind serviciile sociale administrate şi finanţate din bugetul consiliului local;
- planul trebuie să cuprindă date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare a serviciilor din fonduri publice, bugetul estimat şi sursele de finanţare
- prin referatul înregistrat sub nr.2738/19.02.2024 directorul direcţiei de asistenţă socială a propus iniţierea unui proiect de hotărâre în vederea aprobării Planului anual de acţiune privind serviciile sociale administrate şi finanţate din bugetul oraşului Boldeşti-Scăeni.
Faţă de cele prezentate propun  aprobarea  Planului anual de acţiune privind serviciile sociale administrate şi finanţate din bugetul oraşului Boldeşti-Scăeni, conform anexei.
În speranţa aprobării, vă mulţumesc anticipat!

                                                                   PRIMAR,
                                                             BUCUROIU CONSTANTIN

